**Spojená škola, Školská 478, 086 33 Zborov**

**Výzva na predkladanie ponúk**

**zákazky s nízkou hodnotou**

**Predmet zákazky: „Zakúpenie schválených učebníc, schválených učebných textov, schválených pracovných zošitov, odporúčaných učebníc a odporúčaných pracovných zošitov z príspevku MŠVVaŠ SR na školský rok 2020/2021.“**

V Zborove dňa: 19. 06. 2020

**Výzva na predkladanie ponúk**

**Zákazka s nízkou hodnotou**

1. **Identifikácia obstarávateľa:**

**Názov:** Spojená škola, Školská 478, 086 33 Zborov

**IČO:** 37873989 **DIČ:** 2021637827

**Kontaktná osoba:** Mgr. Ivica Clementová – riaditeľka školy

**Sídlo**

**Obec /mesto/:** Zborov **PSČ:** 086 33

**Ulica:** Školská **Číslo:** 478

**Telefón:** 054/4798211

**Elektronická pošta:**spojenaskolazborov@gmail.com

1. **Predmet zákazky: Zakúpenie schválených učebníc, schválených učebných textov, schválených pracovných zošitov, odporúčaných učebníc a odporúčaných pracovných zošitov z príspevku MŠVVaŠ SR na školský rok 2020/2021**
2. **Typ verejného obstarávateľa:** Verejný obstarávateľ podľa § 7, ods.1 b) zákona o verejnom obstarávaní
3. **Opis zákazky:** Zoznam učebníc a pracovných zošitov podľa Prílohy č.1 - Zoznam požadovaných učebníc a pracovných zošitov
4. **Miesto dodania predmetu obstarávania:**

Spojená škola, Školská 478, 086 33 Zborov

1. **Rozdelenie predmetu zákazky na časti:** áno
2. **Možnosť predloženia variantných riešení:** áno
3. **Termín dodávky tovaru a poskytnutia služby:** 1.7.2020 – 21.8.2020
4. **Spoločný slovník obstarávania (CVP):** 22112000-8 Učebnice
5. **Predpokladaná hodnota zákazky:** 12 540,- €
6. **Cena, mena a spôsob stanovenia ceny predmetu zákazky:** Cena za predmet zákazky musí obsahovať všetky náklady spojené s realizovaním predmetu zákazky, uvedená v ponuke bude vyjadrená v EUR s DPH. Ak uchádzač nie je platiteľom DPH, uvedie navrhovanú zmluvnú cenu celkom vo výške ceny bez DPH. Na skutočnosť, že nie je platiteľom DPH, upozorní v ponuke.

Navrhovaná zmluvná cena musí byť uvedená v zložení:

- zmluvná cena v EUR bez DPH,

- sadzba a výška DPH,

- zmluvná cena v EUR s DPH.

1. **Podmienky financovania:** Predmet zákazky bude financovaný zo štátneho príspevku na učebnice. Splatnosť faktúry bude 14 dní od jej doručenia.
2. **Podmienky účasti uchádzačov:**

Uchádzač predloží:

-cenovú ponuku podľa podmienok uvedených vo výzve, úspešný uchádzač doloží kópiu dokladu o oprávnení poskytovať službu, v ktorom musí byť uvedený predmet podnikania oprávňujúci uchádzača poskytovať predmet zákazky. U právnickej osoby je to aktuálny Výpis z obchodného registra, u fyzickej osoby je to Živnostenský list a iné doklady preukazujúce odbornú spôsobilosť uchádzača – napr. doklad o zápise v profesijnom zozname, alebo potvrdenie o zapísaní do zoznamu podnikateľov na Úrade pre verejné obstarávanie.

1. **Obsah ponuky:**

Cenová ponuka predložená uchádzačom musí obsahovať:

- Identifikáciu uchádzača (názov, alebo obchodné meno uchádzača, adresu, sídlo, meno a funkciu štatutárneho orgánu, IČO, DIČ, telefónne číslo, meno a priezvisko kontaktnej osoby, jej telefónne číslo, e-mail).

- Názov tovaru, autor, vydavateľ, počet, cena s DPH, - na predmet obstarávania uvedený v prílohe č. 1

1. **Lehota na predkladanie ponúk:**

Ponuky sa prijímajú **do 24.6.2020 do 10.00 hod.**

1. **Miesto predkladania ponúk:**

Adresa verejného obstarávateľa: Spojená škola, Školská 478, 086 33 Zborov

 Ponuku možno zaslať elektronicky na e-mailovú adresu:

spojenaskolazborov@gmail.com

1. **Kritériá na hodnotenie ponúk:**

- využitá metodika v učebnici

- požadovaný obsah

- podiel praktickej a teoretickej časti

- kvalitatívne kritériá

- najnižšia cena s DPH

1. **Obchodné podmienky:**

**-** predmet zákazky bude realizovaný na základe uzatvorenej objednávky na dodanie učebníc,

**-** úhrada dohodnutej ceny sa uskutoční na základe faktúry po zrealizovaní predmetu zákazky, termín splatnosti je 14 dní od dňa jej doručenia verejnému obstarávateľovi,

**-** verejný obstarávateľ neposkytne preddavky, ani zálohové platby,

**-** vzťahy zmluvou neupravené sa riadia príslušnými ustanoveniami Obchodného zákonníka a primerane príslušnými ustanoveniami všeobecne záväzných predpisov vzťahujúcich sa k predmetu zákazky,

**-** verejný obstarávateľ si vyhradzuje právo zrušiť túto súťaž, alebo neprijať ani jednu z predložených ponúk, prípadne rozdeliť zákazku na časti, ak sa podstatne zmenia okolnosti, za ktorých bola súťaž zverejnená, alebo ani jedna z ponúk nesplní sumu stanovenú v predpokladanej hodnote zákazky.

1. **Oznámenie o výsledku vyhodnotenia ponúk**

Úspešnému uchádzačovi bude doručené oznámenie o prijatí ponuky e-mailom, bude mu zaslaná objednávka v súlade s predloženou ponukou. Ostatným uchádzačom, ktorých ponuky budú vyhodnocované, bude doručené oznámenie o neúspešnosti e-mailom.

 Mgr. Ivica Clementová

 riaditeľka školy

|  |
| --- |
| **Zoznam požadovaných učebníc a pracovných zošitov pre 1.- 5. ročník základných škôl** |
| **Opis predmetu zákazky** | **Ročník** | **Množstvo /kus** |
| Šlabikár 1. časť | **0.** | **39** |
| Matematika pracovný zošit 1. časť | **0.** | **39** |
| Šlabikár 1. časť  | **1.** | **77** |
| Šlabikár 2. časť  | **1.** | **77** |
| Čítanka pre 1. ročník | **1.** | **77** |
| Matematika pracovný zošit 1. časť | **1.** | **77** |
| Matematika pracovný zošit 2. časť | **1.** | **77** |
| Náboženská výchova- pracovná učebnica | **1.** | **77** |
| Hudobná výchova | **1.** | **77** |
|   |  |  |
| Matematika učebnica | **2.** | **82** |
| Matematika pracovný zošit - 1. časť | **2.** | **82** |
| Matematika pracovný zošit - 2. časť | **2.** | **82** |
| Prvouka pre 2. ročník | **2.** | **82** |
| Slovenský jazyk pre 2. ročník  | **2.** | **82** |
| Čítanka pre 2. ročník | **2.** | **82** |
| Hudobná výchova | **2.** | **82** |
| Náboženská výchova- pracovný zošit | **2.** | **17** |
|   |  |  |
| Slovenský jazyk pre 3. ročník  | **3.** | **56** |
| Matematika - učebnica | **3.** | **56** |
| Matematika - pracovný zošit, 1. časť | **3.** | **56** |
| Matematika - pracovný zošit, 2. časť | **3.** | **56** |
| Prírodoveda pre tretiakov - pracovná učebnica | **3.** | **56** |
| Vlastiveda pre tretiakov - pracovná učebnica | **3.** | **56** |
| Hudobná výchova | **3.** | **56** |
| Náboženská výchova- pracovný zošit | **3.** | **18** |
|   |  |  |
| Matematika - pracovný zošit - 1. diel | **4.** | **45** |
| Matematika - pracovný zošit - 2. diel | **4.** | **45** |
| Vlastiveda 1. časť | **4.** | **45** |
| Vlastiveda 2. časť | **4.** | **45** |
| Prírodoveda  | **4.** | **45** |
| Slovenský jazyk pre 4. ročník ZŠ | **4.** | **45** |
| Etická výchova pre 4. ročník ZŠ - pracovné listy | **4.** | **45** |
| Hudobná výchova | **4.** | **45** |
| Náboženská výchova- pracovný zošit | **4.** | **10** |
|   |  |  |
| Učebnica - anglický jazyk  | **druhý stupeň** | **20** |
| Učebnica - anglický jazyk  | **druhý stupeň** | **20** |
| Učebnica - ruský jazyk | **druhý stupeň** | **40** |
|  |  |  |
| Hudobná výchova pre žiakov s MP | **8.** | **5** |
| Dejepis - pracovný zošit pre žiakov s MP | **8.** | **15** |
| Matematika - pracovný zošit pre žiakov s MP | **8.** | **15** |
| Prírodopis- pracovný zošit pre žiakov s MP | **8.** | **15** |
| Fyzika- pre žiakov s MP | **9.** | **10** |
| Chémia- pre žiakov s MP | **9.** | **10** |
| Matematika- pre žiakov s MP | **9.** | **10** |
| Matematika - pracovný zošit pre žiakov s MP | **9.** | **10** |
| Prírodopis- pre žiakov s MP | **9.** | **10** |
| Fyzika - pracovný zošit pre žiakov s MP | **9.** | **10** |
| Chémia- pracovný zošit pre žiakov s MP | **9.** | **15** |
| Dejepis - pracovný zošit pre žiakov s MP | **9.** | **10** |
| Prírodopis - pracovný zošit pre žiakov s MP | **9.** | **10** |
| Slovenský jazyk - pracovný zošit pre žiakov s MP | **9.** | **10** |

**OPIS PREDMETU ZÁKAZKY PRE 0. ROČNÍK**

**Požadovaný počet učebníc:** Potrebujeme 39 ks pracovných učebníc pre žiakov 0. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s ŠPV:** Pracovná učebnica by mala byť spracovaná podľa ŠVP pre 1. ročník ZŠ vo vzdelávacej oblasti Matematika a práca s informáciami.
3. **Didaktická koncepcia:** Učebnica by mala byť koncipovaná formou pracovných strán. Úlohy na jednotlivých stranách by mali byť obsahovo a tematicky prepojené. Žiaci by sa mali oboznámiť s tematizujúcim počítaním v obore od 0 do 10 a nacvičiť písanie jednotlivých číslic. Učebnica by mala klásť dôraz na medzipredmetové prepojenie a prierezové témy.

**OPIS PREDMETU ZÁKAZKY PRE 0. ROČNÍK**

**Požadovaný počet učebníc:** Potrebujeme 39 ks pracovných učebníc pre žiakov 0. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad so ŠPV:** Pracovná učebnica by mala byť spracovaná podľa ŠVP pre 1. ročník ZŠ vo vzdelávacej oblasti Jazyk a komunikácia**.**
3. **Didaktická koncepcia:** Pracovná učebnica by mala byť koncipovaná tak, aby si žiaci osvojili najprv samohlásky a následne ich spájali so spoluhláskami do slabík.Učebnica by mala obsahovať **nápovedné obrázky, normalizované tvary písma, didakticky premyslené cvičenia a texty, tvary na rozcvičenie jemnej motoriky dieťaťa**predpísané učebnými osnovami a štandardami. Pracovná učebnica by mala byť založená na koncepcii rozvoja všetkých žiakov podľa ich možností a schopností s cieľom, aby sa každý žiak stal individualitou. Učebnica by mala rešpektovať individuálne osobitosti žiakov, rôznorodosť ich záujmov, potrieb, osobné tempo učenia a humanizáciu vyučovacieho procesu. Texty na jednotlivých stranách by mali byť zostavené s rôznou náročnosťou. Učiteľ mál mať k dispozícii viac textov, ktoré mu umožňujú diferencovane pracovať so žiakmi. Nemusí so všetkými žiakmi preberať všetky texty a úlohy. Učebnica by mala byť zostavená tak, aby všetci žiaci získavali vedomosti aktívne, tvorivo, bez stresu a mali vyššiu motiváciu učiť sa. Mala by obsahovať viac zážitkových, motivujúcich, autoregulujúcich a kreatívnych metód, čím sa zvyšuje kvalita a efektívnosť práce žiakov aj učiteľov.
4. **Didaktická podpora pre učiteľa:** K pracovnej učebnici by mala byť dostupná didaktická podpora pre učiteľa vo forme metodických poznámok a multimediálneho CD, ktoré bude obsahovať:
* úlohy na vyvodenie, opakovanie alebo utvrdzovanie učiva,
* úlohy na pochopenie princípu čítania,
* náhľad učebnice.

**OPIS PREDMETU ZÁKAZKY PRE 1. ROČNÍK**

**Požadovaný počet učebníc:** Potrebujeme 77 ks pracovných učebníc rozdelených na dve časti pre žiakov 1. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s iŠPV:** Pracovná učebnica by mala byť spracovaná podľa iŠVP pre 1. ročník ZŠ vo vzdelávacej oblasti Matematika a práca s informáciami.
3. **Didaktická koncepcia:** Strany by mali tvoriť uzavreté celky kvôli možnosti naplánovania si postupu rovnomerne na celý školský rok. Každá strana by mala obsahovať úlohy pre všetky skupiny žiakov (učiteľ môže využiť individualizáciu výchovno-vyučovacieho postupu). Žiaci by sa mali prostredníctvom strán pracovnej učebnice oboznámiť s témami: Prirodzené čísla 1 až 20 a 0, Sčítanie a odčítanie v číselnom obore do 20, Geometria a meranie, Riešenie aplikačných úloh a úloh rozvíjajúcich špecifické matematické myslenie. Jednotlivé témy by mali byť navzájom poprepájané a doplnené o úlohy na rozvoj finančnej gramotnosti. Okrem bežných tém by mali byť posilnené a doplnené aj úlohy na určovanie párneho a nepárneho počtu, propedeutika riešenia nerovníc, rozšírený okruh pojmov na porovnávanie, neštandardné jednotky dĺžky, špecifické úlohy na orientáciu v štvorcovej sieti, zhodné zobrazenia, dichotomickému a trichotomickému triedeniu na skupiny, práca s kvantifikovanými výrokmi a rôznym druhom usporiadania predmetov.
4. **Didaktická podpora pre učiteľa:** K pracovnej učebnici by mala byť dostupná didaktická podpora pre učiteľa vo forme multimediálneho CD, ktoré bude obsahovať:
* návrh TVVP,
* návrhy na prípravy,
* metodické komentáre pre učiteľa,
* vzorové riešenia úloh,
* didaktické hry,
* prílohy určené na kopírovanie,
* multimediálne prezentácie,
* námety na diferenciáciu úloh podľa matematickej zdatnosti žiakov v triede,
* strany na overenie vedomostí.

**OPIS PREDMETU ZÁKAZKY PRE 1. ROČNÍK**

**Požadovaný počet učebníc:** Potrebujeme 77 ks pracovných učebníc rozdelených na tri časti pre žiakov 1. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad so ŠPV:** Pracovná učebnica by mala byť spracovaná podľa ŠVP pre 1. ročník ZŠ vo vzdelávacej oblasti Jazyk a komunikácia**.**
3. **Didaktická koncepcia:** Koncepcia by mala byť založená na najpoužívanejšej hláskovej analyticko-syntetickej metóde. Prvé dve časti učebnice by mali byť rozdelené do dvoch didakticky samostatných častí – prípravné a nácvičné obdobie. Učivo v prípravnom období by malo obsahovať fonematické uvedomovanie hlások v slovách. Dôraz sa kladieme na poznávanie tvarov niektorých písmen, rozvoj slovnej zásoby a komunikačných kompetencií. Učivo by malo byť organizované od jednoduchého k zložitejšiemu, dôsledne by sa malo dodržiavať používanie mäkkých slabík a dvojhlások pri vyvodzovaní nového učiva. Obe časti by mali mať ustálenú štruktúru. Tretia časť učebnice by mala byť určená pre zdokonaľovacie obdobie (čítacie texty a nadväzujúce učebné úlohy). Mala by mať ustálenú didaktickú štruktúru s možnosťou využitia efektu pozitívneho stereotypu. Texty by mali byť žánrovo i tematicky pestré a rozvíjať hodnotový systém žiakov. Úlohy s odstupňovanou náročnosťou by mali byť zamerané na zdokonalenie techniky čítania, prácu s textom a porozumenie textu. Úlohy by mali byť vhodné aj na samostatnú prácu žiakov. Dôraz kladieme na rozvoj porozumenia čítaného textu podľa úrovní porozumenia stanovených v medzinárodnej štúdii PIRLS.
4. **Didaktická podpora pre učiteľa:** K pracovnej učebnici by mala byť dostupná didaktická podpora pre učiteľa vo forme metodických komentárov a multimediálneho CD, ktoré bude obsahovať:
* návrh TVVP,
* návrhy na prípravy,
* metodické komentáre pre učiteľa,
* didaktické a interaktívne hry,
* multimediálne prezentácie,
* postup správneho písania.

**OPIS PREDMETU ZÁKAZKY PRE 2. ROČNÍK**

**Požadovaný počet učebníc:** Potrebujeme 77 ks učebníc a pracovných zošitov rozdelených na dve časti pre žiakov 2. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s iŠPV:** Učebnica a pracovné zošity by mali byť spracované podľa iŠVP pre 2. ročník ZŠ vo vzdelávacej oblasti Matematika a práca s informáciami.
3. **Didaktická koncepcia:** Učivo a obsah by mali byť spracované a rozložené rovnomerne medzi učebnicu a pracovné zošity tak, aby sa žiaci naučili pracovať s učebnicovým textom a zároveň si osvojili základné schopnosti robiť si poznámky.Učivo by malo byť rozdelené do logických celkov a rozložené rovnomerne na celý školský rok.Obsah by mal byť rozdelený na aritmetickú a geometrickú časť. Na úvodných stranách by si žiaci mali najprv zopakovať učivo 1. ročníka a následne osvojiť ďalšie poznatky venované témam sčítania a odčítania do 20 s prechodom cez základ 10 a oboru čísel do 100. V učebnici by mali byť priebežne zaradené úlohy z okruhu Riešenia aplikačných úloh, ktoré rozvíjajú špecifické matematické myslenie. V geometrii by sa mali venovať problematike priamok, polpriamok, úsečiek, bodov a ich príslušnosti ku geometrickým útvarom a objektom a práci s priestorovými geometrickými útvarmi.Žiaci by mali spoznávať jednotky dĺžky, získavať predstavu o základných vlastnostiach trojuholníkov a mnohouholníkov. Zároveň by mali nadobudnúť zručnosti v rysovaní a dodržiavaní pravidiel rysovania.
4. **Didaktická podpora pre učiteľa:** K pracovnej učebnici by mala byť dostupná didaktická podpora pre učiteľa vo forme multimediálneho CD, ktoré bude obsahovať:
* návrh TVVP,
* návrhy na prípravy,
* metodické komentáre pre učiteľa,
* vzorové riešenia úloh,
* didaktické hry,
* prílohy určené na kopírovanie,
* multimediálne prezentácie,
* námety na diferenciáciu úloh podľa matematickej zdatnosti žiakov v triede,
* strany na overenie vedomostí.

**OPIS PREDMETU ZÁKAZKY PRE 2. ROČNÍK**

**Požadovaný počet učebníc:** Potrebujeme 77 ks učebníc rozdelených na dve časti pre žiakov 2. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s iŠPV:** Učebnica by mala byť spracovaná podľa iŠPV platného pre 2. ročník ZŠ vo vzdelávacej oblasti Jazyk a komunikácia
3. **Didaktická koncepcia:** Didaktické spracovanie učebnice by malo rozvíjať jazykové a komunikačné kompetencie detí - počúvanie, rozprávanie, písanie, čítanie. V učebnici by mala byť integrovaná jazyková a slohová zložka. Princíp integrácie by sa mal prelínať celým obsahom učebnice a odrážať sa vo výbere východiskových textov, ilustrácií, sprístupňovaní a objasňovaní poučiek prostredníctvom pestrej palety úloh a cvičení.Úlohy prepojené so zážitkovosťou by mali pomáhať žiakom uľahčiť a dokonale si osvojiť pravopisné normy a pravidlá slovenského jazyka s prihliadnutím na individuality žiakov a ich vedomostnú úroveň. Obsah učebnice by mal podporovať rozvoj vyšších kognitívnych funkcií a rešpektovať rôzne učebné štýly žiakov. Učebnica by mala obsahovať úlohy podporujúce stratégie vedúce k efektívnemu učeniu: brainstorming, voľné písanie, kladenie otázok, kooperatívne učenie, hranie rolí, tvorivé a kritické myslenie, práca s informáciami a pod. Didaktická koncepcia druhej časti učebnice by mala klásť dôraz na osvojovanie kľúčových čitateľských kompetencií potrebných na čítanie s porozumením, rozvoj slovnej zásoby a primeraným spôsobom sprístupniť vybrané literárnovedné pojmy. Otázky a úlohy k textom by mali byť zamerané na cielené rozvíjanie čitateľskej gramotnosti.
4. **Didaktická podpora pre učiteľa:** K pracovnej učebnici by mala byť dostupná didaktická podpora pre učiteľa vo forme metodických príručiek a multimediálneho CD, ktoré bude obsahovať:
* návrh TVVP,
* návrhy na prípravy,
* metodické komentáre pre učiteľa,
* vzorové riešenia úloh,
* didaktické a interaktívne hry,
* prílohy určené na kopírovanie,
* multimediálne prezentácie.

**OPIS PREDMETU ZÁKAZKY PRE 2. ROČNÍK**

**Požadovaný počet učebníc:** Potrebujeme 77 ks učebníc pre žiakov 2. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s iŠPV:** Učebnica by mala byť spracovaná podľa iŠPV platného pre 2. ročník ZŠ vo vzdelávacej oblasti Človek a príroda a Človek a spoločnosť.
3. **Didaktická koncepcia:** Učivo by malo byť spracované formou úloh konvergentného a divergentného typu. Malo by obsahovať doplňujúce a rozširujúce úlohy, úlohy na opakovanie a upevňovanie učiva a zábavné úlohy.Spracovanie obsahu učiva by malo stavať na zvedavosti žiaka a na jeho prirodzenej potrebe spoznávať okolitý svet. Učebnica by mala vytvárať možnosti pre aktívne zapájanie sa žiakov do procesu vyučovania a zameriavať sa najmä na rozvoj tých poznávacích schopností žiakov, ktoré sú úzko späté s hľadaním, pátraním, skúmaním a objavovaním, prostredníctvom poznávacích činností. Učivo by malo byť spracované a rozdelené do nasledujúcich oblasti: Rastliny, Živočíchy, Človek, Neživá príroda a skúmanie prírodných javov,Človek a spoločnosť, v ktorej žije.Žiaci by sa mali oboznamovať s prírodnými javmi a zákonitosťami tak, že sami budú aktívne manipulovať s materiálmi, s ktorými sa stretávajú v bežnom živote, respektíve ich aktívne a cielene pozorovať.
4. **Didaktická podpora pre učiteľa:** K pracovnej učebnici by mala byť dostupná didaktická podpora pre učiteľa vo forme metodických komentárov a multimediálneho CD, ktoré bude obsahovať:
* návrh TVVP,
* návrhy na prípravy,
* metodické komentáre pre učiteľa,
* multimediálne prezentácie,
* obrazové prílohy určené na kopírovanie,
* strany na overenie vedomostí po tematických celkoch,
* motivačné hádanky ku konkrétnym stranám učebnice pracovného typu.

**OPIS PREDMETU ZÁKAZKY PRE 5. ROČNÍK**

**Požadovaný počet učebníc:** Potrebujeme 20 ks učebníc Project 2 4. edícia a 20 ks učebníc Project Explore 1 pre žiakov 5. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s iŠPV:** Učebnice sú spracované podľa iŠPV platného pre prvý cudzí jazyk pre 5. ročník ZŠ vo vzdelávacej oblasti Jazyk a komunikácia.
3. **Didaktická koncepcia:** Didaktické spracovanie učebnice rozvíja jazykové a komunikačné kompetencie žiakov - počúvanie, rozprávanie, písanie, čítanie. V učebnici je integrovaná jazyková a slohová zložka. Obsahom sú rôznorodé témy, texty a úlohy podporujúce tvorivosť a rozvíjajúce kľúčové kompetencie žiakov. V učebnici sú projekty, kultúrne zaujímavosti, fotopríbehy a komiksy podnecujúce zvedavosť žiakov. Gramatika je vysvetlená v slovenčine, nechýba anglicko-slovenský slovníček, ako aj hry a aktivity rozvíjajúce komunikačné zručnosti žiakov vytvorené len pre Slovensko. Obsah učebnice podporuje rozvoj vyšších kognitívnych funkcií a rešpektuje rôzne učebné štýly žiakov. Učebnica podporuje stratégie vedúce k efektívnemu učeniu: brainstorming, voľné písanie, kladenie otázok, kooperatívne učenie, hranie rolí, tvorivé a kritické myslenie, práca s informáciami a pod. Didaktická koncepcia učebnice kladie dôraz na osvojovanie novej slovnej zásoby potrebnej na čítanie s porozumením, komunikáciu v cudzom jazyku a gramatiku.

**OPIS PREDMETU ZÁKAZKY PRE 5. ROČNÍK**

**Požadovaný počet učebníc:** Potrebujeme 40 ks učebníc ruského jazyka pre žiakov 5. ročníka.

**Kvalitatívne kritéria:**

1. **Odporúčacia doložka MŠVVaŠ SR**
2. **Súlad s iŠPV:** Učebnica by mala byť spracovaná podľa iŠPV platného pre 5. ročník ZŠ vo vzdelávacej oblasti Jazyk a komunikácia, cudzí jazyk
3. **Didaktická koncepcia:** Didaktické spracovanie učebnice by malo rozvíjať jazykové a komunikačné kompetencie detí - počúvanie, rozprávanie, písanie, čítanie. V učebnici by mala byť integrovaná jazyková zložka. Obsah učebnice by mal podporovať rozvoj vyšších kognitívnych funkcií a rešpektovať rôzne učebné štýly žiakov. Učebnica by mala obsahovať úlohy podporujúce stratégie vedúce k efektívnemu učeniu: brainstorming, voľné písanie, kladenie otázok, kooperatívne učenie, hranie rolí, tvorivé a kritické myslenie, práca s informáciami a pod. Didaktická koncepcia učebnice by mala klásť dôraz na osvojovanie kľúčových čitateľských kompetencií potrebných na čítanie s porozumením, rozvoj slovnej zásoby a primeraným spôsobom sprístupniť vybrané pojmy. Otázky a úlohy k textom by mali byť zamerané na cielené rozvíjanie čitateľskej gramotnosti.